**ΠΡΟΓΡΑΜΜΑ OUR FESTIVAL 5 | 2019**

**Διοργάνωση: «ΕΜΕΙΣ» - Ομάδα Συλλογικού Πολιτισμού**

**Our Festival 5**

*Συνάντηση Αλληλέγγυων Καλλιτεχνών*

**3-8 και 14-15 Σεπτεμβρίου**

**Θέατρο, μουσική, χορός, τσίρκο, σινεμά, παιδικές παραστάσεις, εργαστήρια για μικρούς και μεγάλους.**

Το Our Festival γεννήθηκε το 2015 για να επιβεβαιώσει τη δύναμη της αλληλεγγύης στην τέχνη. Είναι ένα φεστιβάλ με δράσεις από όλο το φάσμα των τεχνών, που έχει ως στόχο τη συνάντηση καλλιτεχνών που προασπίζουν έμπρακτα την έννοια της αλληλεγγύης.

Απώτερος στόχος του Our Festival είναι, μέσα από την συνάντηση όλων αυτών των δημιουργικών ανθρώπων, να ξεπηδήσουν νέοι προσωπικοί και καλλιτεχνικοί δεσμοί, που θα έχουν ως αποτέλεσμα την πραγματοποίηση διαχρονικών πολιτιστικών συμπράξεων.

Στα τέσσερα Our Festival που έχουν πραγματοποιηθεί από τον Σεπτέμβριο του 2015, περισσότεροι από 7000 θεατές παρακολούθησαν 75 δράσεις από 335 καλλιτέχνες στο θέατρο της ρεματιάς. Σε ένα θέατρο που οφείλει την ύπαρξή του στην αλληλεγγύη.

*“Τέσσερα χέρια είναι πάντα καλύτερα από δύο,*

*οκτώ καλύτερα από τέσσερα,*

*δεκαέξι καλύτερα από οκτώ…”*

**Καλλιτεχνική διεύθυνση:** Χρήστος Θάνος

**Διεύθυνση παραγωγής:** Χρίστος Παπαμιχαήλ

**Οργανωτική ομάδα:** Νάντια Περιστεροπούλου, Ελεάνα Σταθοπούλου, Νίκος Αξιώτης, Δήμητρα Σύρου, Μελίσσα Κωτσάκη, Μαρία Θρασυβουλίδη, Χριστίνα Στουραΐτη.

**Επιμέλεια φωτισμών:** Κώστας Μπεθάνης

**Γραφιστική επιμέλεια:** Πάνος Κασιάρης

**Υπηρεσίες προσβασιμότητας:** [liminal.eu](http://liminal.eu/)

**Διοργάνωση:** Εμείς - Ομάδα συλλογικού πολιτισμού

**Περισσότερες πληροφορίες:** [**www.emeis.net.gr**](http://www.emeis.net.gr)

**Τρίτη, 3 Σεπτεμβρίου 2019**

**20:00 | Χοηφόροι | Φαναριώτη Ειρήνη | Θέατρο**

Η ομάδα Terre de Semis, μετά από τις επιτυχημένες παραστάσεις, Μεγάλοι Δρόμοι, Ο κύριος του Τζακ, Το κορίτσι του Λυκου και Monaksxá (a lonely planet), έρχεται για πρώτη φορά σε επαφή με ένα αρχαίο κείμενο. Έχοντας ήδη ασχοληθεί σε βάθος, σε προηγούμενες παραγωγές της, με τις τεχνικές της αφήγησης και την αναπαράσταση σε μορφή χορικών, αυτή τη φορά έρχεται αντιμέτωπη με τον πυρήνα και την αφετηρία του Θεάτρου και της έννοιας του Χορού. Ο τελευταίος εκπροσωπείται από το σύνολο των ηθοποιών/αφηγητών που θα καλούνται σε διάφορους αριθμητικούς συνδυασμούς να μας αφηγηθούν την ιστορία (μονοφωνικά ή πολυφωνικά) σε μια μορφή τελετουργίας, που προετοιμάζει το θεατή για το μεγάλο συμβάν. Θα αποτελέσει το σύνολο των πολιτών που ποθούν να αναβιώσουν την ιστορία μιας πόλης που βουλιάζει στην αδικία και της έλευσης του Ορέστη που θα διαλύσει και θα επανιδρύσει την τάξη. Ως μικρογραφία της κοινωνίας, η οικογένεια, τίθεται στο μέσον της έρευνας, ενώ οι σχέσεις και η αλληλεπίδραση των μελών της αποτελούν ζητήματα που η ομάδα καλείται να αναμετρηθεί.

**Διάρκεια:** 60'

**21:15 | NARKISOS-ANOREKSIS-OS | ΜΥΙΑ | Χορός**

Η παράσταση NARKISOS-ANOREKSIS-OS αποτελεί μια προσωπική αλήθεια, για την σκληρή πραγματικότητας της ανορεξίας, ανέκαθεν μια σταθερά στην τέχνη του χορού, καθώς και μια κατακραυγή για τη σημερινή ναρκισσιστική εποχή.

**Διάρκεια:** 60'

**22:30 | Του κόσμου το μυστήριο | Ντίνα Καφτεράνη, Άγγελος Αγγελίδης | Θέατρο**

Μια γυναίκα και ένας μουσικός σερφάρουν πάνω στο κύμα αναπνοής του ονείρου του αιώνιου μυστηρίου , προσγειώνονται στα κλαριά μιας λεμονιάς και από κει αγναντεύουν το σουλάτσο της ανθρωπότητας. Το μάταιο του βίου, ο θρίαμβος του ηλιοβασιλέματος, ο λαβύρινθος της καθημερινότητας, οι πολλαπλές εκδοχές της Ιστορίας και της πραγματικότητας αναμειγνύονται με το μυρωδάτο, κιτρινοπράσινο, συλλογικό παρόν της λεμονιάς. Οι μέρες περνούν ,η ζωή συνέχεια συνεχίζει κι η μεγάλη μπάντα δεν λέει να σταματήσει

**Διάρκεια:** 50'

**Τετάρτη, 4 Σεπτεμβρίου 2019**

**20:00 | ΤΩ ΜΑΘΕΙΜΑ | Θεατρική Ομάδα 90 Βαθμοί Κελσίου | Θέατρο**

Η ομάδα 90οC στήνει το πιο queer μάθημα στην ιστορία της παιδαγωγικής: Ένας δάσκαλος, εκφραστής της απολιθωμένης εκπαιδευτικής διαδικασίας, υπό το βλέμμα της υπηρέτριάς του, παραδίδει μάθημα σ’ ένα non binary άτομο. Οι δύο κόσμοι συγκρούονται και η κατάσταση εκτροχιάζεται…

**Διάρκεια:** 80'

**21:30 | Fake News | Δημήτρης Κατσιμίρης | Ταινία Μικρού μήκους**

Μια YouTuber και ο συνεργάτης της, σχεδιάζουν να σκηνοθετήσουν το βιασμό μιας κοπέλας από δύο μαύρους. Στόχος τους είναι να αυξήσουν τους συνδρομητές στο κανάλι τους. Την ημέρα του γυρίσματος, όμως, τα πράγματα δεν εξελίσσονται όπως αρχικά είχαν υπολογίσει.

**Διάρκεια:** 15'

**22:00 | Jazz performance | Alone Together Trio | Μουσική**

Οι Alone Together Trio στις συναυλίες τους μεταφέρουν την ατμόσφαιρα της αμερικάνικης κλασσικής Jazz σκηνής και του κλασικού Jazz ρεπερτορίου, ενώ παράλληλα, μέσω των δικών του συνθέσεων, το σχήμα επικοινωνεί την ιδιαίτερη μουσική γλώσσα του, η οποία φέρει επιρροές και από άλλα είδη μουσικής.

**Διάρκεια:** 60'

**Πέμπτη, 5 Σεπτεμβρίου 2019**

**17:00 | Από Μόδιστροι Ηθοποιοί | Δήμητρα Λιακοπούλου, Γεωργία Τουρμούζη | Εργαστήριο για παιδιά**

Σε 150' λεπτά δημιουργούμε φανταχτερά θεατρικά κοστούμια και καπέλα, μεταμφιεζόμαστε και δημιουργούμε τη δική μας μοναδική παράσταση ως προέκταση της τέχνης μας. Η ιδέα ξεκινά από το κίνημα Μπαουχάους το 1919, το οποίο ασχολήθηκε με όλες τις μορφές τέχνης με μοναδικό σκοπό την ενοποίησή τους. Αξίζει να αναφερθεί ότι φέτος είναι τα 100 χρόνια από την ίδρυση της σχολής Μπάουχαους. Τα παιδιά θα χρειαστεί να έχουν μαζί τους: Μαρκαδόρους,παστέλ,τέμπερες και πινέλα.

Απαραίτητη η δήλωση συμμετοχής στο: 6938235357

**Διάρκεια:** 150'

**20:00 | Playback Ground | Διαδραστική Παράσταση Αυτοσχεδιαστικού Θεάτρου Playback με ιστορίες του κοινού**

Το Playback είναι ένα είδος αυτοσχεδιαστικού θεάτρου, δίχως σκηνοθεσία, που έχει σεναριακό γνώμονα τις καθημερινές ιστορίες και εμπειρίες του κοινού. Ο θεατής, όχι μόνο συμμετέχει, αλλά συνδιαμορφώνει μια παράσταση, καθώς οι δικές του ιστορίες, βιώματα και προβληματισμοί

συμπληρώνουν το νήμα στις ιστορίες των άλλων και αποτελούν το «σενάριο» της κάθε παράστασης. Η ομάδα playback ground αυτοσχεδιάζει επί σκηνής, με συνοδεία ζωντανής αυθόρμητης μουσικής, ξετυλίγοντας το νήμα που μας οδηγεί σε μια κοινή πράξη.

**Διάρκεια:** 90'

**21:45 | Ισόγειο | Χάρης Σταθόπουλος | Ταινία Μικρού μήκους**

Μια ηλιόλουστη μέρα. Η Ρέα βρίσκεται στο καινούριο της διαμέρισμα, στον 5ο όροφο και σε καλή περιοχή. Όλα μοιάζουν φυσιολογικά. Όμως κατά την έξοδό της κάτι παράξενο συμβαίνει. Δεν μπορεί να βρει το ισόγειο της πολυκατοικίας. Οι όροφοι και τα ονόματα στα κουδούνια αλλάζουν άναρχα. Τώρα πρέπει κι εκείνη να αλλάξει πολλά, γιατί ούτε το κινητό της, ούτε τα ρούχα της, ούτε τα λεφτά της μπορούν να την βοηθήσουν να βρει τη διέξοδο.

**Διάρκεια:** 16'

**22:15 | Άλφα Στερητικό | Theodora Athanassiou Trio | Μουσική**

Η σειρά συναυλιών “Άλφα Στερητικό” είναι το α' μέρος του μουσικού project “Χωρίς λόγια”. “Α” όπως Αρχή ή έλλειψη που μεγαλώνει την Ανάγκη, ως αιτία επιθυμίας που δεν εκπληρώνεται ή όπως Ανοιχτός κύκλος. Πρωταγωνιστές ένα ρεμπέτικο κιθαρόνι, ένα ούτι και κρουστά. Τρία όργανα, τρεις κόσμοι, ένας διάλογος.

**Διάρκεια:** 70'

**Παρασκευή, 6/9 2019**

**20:00 | The journey/Το ταξίδι | Ντέμη Παπαθανασιου | Χορός**

Πώς οι άνθρωποι που συναντάμε επηρεάζουν το ταξίδι μας μέσα στην ζωή. Είναι στην μοίρα να συναντήσουμε ορισμένους ανθρώπους ή όχι; Τι θα γίνει αν τους συναντήσουμε σε κάποια άλλη στιγμή; Τι σημαίνει ταξίδι; Υπάρχει μέρος για άνδρες χωρίς γυναίκες;

- Μια γυναίκα που δεν μένει ποτέ στο ίδιο μέρος.

- Ενας άντρας που κρύβει τον πόνο του.

Το έργο αποτελεί μια μελέτη στο βιβλίο του Χαρούκι Μουρακάμι, Άνδρες χωρίς Γυναίκες, μια μελέτη στα όρια, τις επιλογές, τις συναντήσεις και το ταξίδι της ζωής.

**Διάρκεια:** 20'

**20:30 | ΙΝΤΕΚΑΛ | Ελιάν Ρουμιέ | Χορός**

Η μετάβαση δεν είναι γραμμική και δεν έχει μία μόνο κατεύθυνση. Αποτελείται από μια μίξη στοιχείων όπως άλλωστε και η Ελληνοσυριακή καταγωγή της Ελιάν Ρουμιέ. Με έμπνευση και επιρροές από την καταγωγή της, η καλλιτέχνιδα θα ερευνήσει ένα από τα στάδια της μετάβασης. Ένα μεταβατικό στάδιο με κύριο άξονα τον αποχαιρετισμό παρελθοντικών στοιχείων και την ελπίδα του μέλλοντος.

**Διάρκεια:** 10'

**20:50 | HER | enRoute Dance co. | Χορός**

Το κομμάτι HER είναι ένα ντουέτο σύγχρονου χορού, το οποίο δημιουργήθηκε από την ομάδα σύγχρονου χορού enRoute Dance company.

Το ντουέτο αυτό περιγράφει με έναν σωματικό τρόπο όχι μόνο την άρνηση της γυναίκας στο να συμμορφωθεί με γνώμονα άτυπους στερεοτυπικούς και κοινωνικούς κανόνες που ορίζουν την θέση της σε μια παραδοσιακή ερωτική σχέση, αλλά και την μάχη της στο να σταθεί ισότιμα απέναντι στο έτερον ήμισυ της σχέσης αυτής.

**Διάρκεια:** 15'

**21:30 | P minor Live | P minor | Μουσική**

Παρουσίαση του πρώτου άλμπουμ των P minor, καθώς και μικρή αναφορά σε αγαπημένα κομμάτια των μελών του γκρουπ.

**Διάρκεια:** 70 λεπτά

**23:00 | Marva Von Theo Live | Marva Von Theo | Μουσική**

Oι Marva Von Theo είναι το Indie-electronic, dark-pop duo των Μάρβα Βούλγαρη και Τεό Φοινίδη. Στην μουσική τους συνηχούν ηχοχρώματα της Darkwave σκηνής των 80’s, pop-jazz, triphop φωνητικά, Rock και Dance ρυθμικά μοτίβα που ωριμάζουν σε ατμοσφαιρικές και μελαγχολικά ρομαντικές συνθέσεις, με πλούσιες αρμονίες και ενορχηστρώσεις. To 2018, οι MVT κυκλοφόρησαν τον debut album τους “Dream within a Dream”, που απέσπασε πολύ θετικές κριτικές τόσο στην Ελλάδα όσο και στο εξωτερικό, ενώ το 2019 κυκλοφόρησε η βινυλιακή έκδοσή του από την Shades of Sound / Wave Records.

Oι Marva Von Theo είναι το Indie-electronic, dark-pop duo των Μάρβα Βούλγαρη και Τεό Φοινίδη. Στην μουσική τους συνηχούν ηχοχρώματα της Darkwave σκηνής των 80’s, pop-jazz, triphop φωνητικά, Rock και Dance ρυθμικά μοτίβα που ωριμάζουν σε ατμοσφαιρικές και μελαγχολικά ρομαντικές συνθέσεις, με πλούσιες αρμονίες και ενορχηστρώσεις. To 2018, οι MVT κυκλοφόρησαν τον debut album τους “Dream within a Dream”, που απέσπασε πολύ θετικές κριτικές τόσο στην Ελλάδα όσο και στο εξωτερικό, ενώ το 2019 κυκλοφόρησε η βινυλιακή έκδοσή του από την Shades of Sound / Wave Records.

**Διάρκεια:** 60'

**Σάββατο, 7 Σεπτεμβρίου 2019**

**11:00 | Νερένια Ταξίδια | Ειρήνη Κατσιμπρή και Μυρτώ Μπελοπούλου | Εργαστήριο για παιδιά και γονείς συνοδούς**

Εργαστήριο έκφρασης στη Ρεματιά Χαλανδρίου για παιδιά 6-11 ετών και γονείς-συνοδούς. Σκοπός του εργαστηρίου: H δημιουργική έκφραση παιδιών και ενηλίκων και η συμπερίληψη ευπαθών κοινωνικά ατόμων μέσω της τέχνης. Ελάτε να γνωριστούμε καλύτερα και να εκφραστούμε δημιουργικά μέσω του θεατρικού παιχνιδιού και της μουσικοκινητικής στη φύση!

Μέγιστος αριθμός συμμετεχόντων: 25 ζευγάρια γονέων-συνοδών. Απαραίτητη η δήλωση συμμετοχής στο: 6980646607 & 6932390956.

**Διάρκεια:** 120'

**19:30 | Τα μεγάλα ψέματα του μικρού Ερμή | Κοπέρνικος | Θεατρική παράσταση για παιδιά 4 εώς 10 ετών**

Παιδική θεατρική παράσταση με δύο ηθοποιούς, με στοιχεία διάδρασης, και χρήση κούκλας, πάνω σε ένα πρωτότυπο κείμενο των Άγγελου Αγγέλου και της Έμης Σίνη και πρωτότυπη μουσική (ζωντανή και ηχογραφημένη) του Άγγελου Αγγέλου.

**Διάρκεια:** 65'

**21:00 | MAΔΡΕΝ | ΟΩ-omicronomega | Σύγχρονο τσίρκο και χορός**

Το Μαδρέν είναι μια παράσταση με στοιχεία από σύγχρονο τσίρκο , χορό και σκηνική σύνθεση. Χάρτινοι σωλήνες δημιουργούν τοπία και αφηγήσεις συνεχώς μεταβαλλόμενες.

**Διάρκεια:** 40'

**22:00 | Black Swans | Almalibre.co | Χορός**

«Μαύρος κύκνος θεωρείται το απρόσμενο γεγονός, η σημαδιακή στιγμή που άξαφνα αλλάζει την ιστορία εκεί που κανείς δεν το περιμένει.» *Nassim Nicholas Taleb*

Εμπνευσμένη από τη θεωρία του Taleb και πιστεύοντας ότι το απρόσμενο μπορεί να συμβεί η ομάδα Almalibre.co συνθέτει μια παράσταση με θέμα την πορεία των ανθρώπων προς την πραγμάτωση των επιθυμιών τους. Μέσα από το «Black Swans» παρουσιάζεται η προσπάθεια και η επιμονή των ανθρώπων να πραγματοποιήσουν τα όνειρά τους. Η χορογράφος, Αναστασία Μπρουζιώτη, αντλεί στοιχεία από την κίνηση του κύκνου που θέλει να πετάξει.

**Διάρκεια:** 45'

**23:00 | Βερτζί Μαβί Live | Βερτζί Μαβί | Μουσική**

Το πάντρεμα ποικίλων ήχων αποτελεί βασικό στοιχείο στη δημιουργία προσωπικών μουσικών συνθέσεων. Λέξεις, εικόνες, συναισθήματα γίνονται για μας τόπος έκφρασης και αναζήτησης με όχημα το ελληνικό τραγούδι.

**Διάρκεια:** 60'

**Κυριακή, 8 Σεπτεμβρίου 2019**

**17:30 | Body Music Workshop | Cultopia | Εργαστήριο για παιδιά**

Το κινούμενο σώμα αυτο-συνοδεύεται ηχητικά και τα παιδιά μαθαίνουν να επικοινωνεί καλύτερα με τη μουσική σε όλα τα είδη χορού, καθώς δημιουργούν ήχους από αντικείμενα - ανακυκλώσιμα υλικά. Απαραίτητη η δήλωση συμμετοχής στο: 6947853648

**Διάρκεια:** 90'

**19:00 | Ο Ορφέας και η καστανιά | Marakaibo | Μουσικό Παραμύθι**

Προσκαλούμε τα παιδιά να μας ακολουθήσουν στο παραμύθι του Ορφέα και της καστανιάς, σε ένα μουσικό ταξίδι, ώστε να συμμετέχουν άμεσα και βιωματικά. Η αφηγήτριά μας και δημιουργός του παραμυθιού, Κατερίνα Αναγνώστου έχει βασίσει την ιδέα της στην ευαισθητοποίηση σχετικά με το περιβάλλον και την ασφάλειά του, καθώς και στην ανακύκλωση υλικών. Για αυτό το λόγο η μουσική υπόκρουση βασίζεται σε κρουστά όργανα από ανακυκλώσιμα υλικά και σε ήχους του σώματος. Το project είναι αυτοτελές.

**Διάρκεια:** 50'

**20:30 | Έγκλημα & Τιμωρία | Ginger Creepers Theater Band | Θέατρο**

Ο Ρασκόλνικοβ, νιώθει μια βαθιά θέληση να ξεπεράσει τον εαυτό του και να υπερβεί τα όρια που του προβάλει η κοινωνία και διαπράττει τον φόνο μιας γριάς τοκογλύφου και εξ' αμελείας και αυτόν της αδελφής της.

Αμέσως όμως αρχίζει να νιώθει αντιφατικά συναισθήματα. Έτσι, σιγά σιγά, ενώ ο συγγραφέας εμβαθύνει στην εσωτερική κατάσταση του ήρωά του, παρακολουθούμε την ψυχική του πορεία προς την ανακάλυψη του προσωπικού του φωτός.

Με αφορμή το κλασικό έργο του Ντοστογιέβσκι, οι Ginger Creepers φτιάχνουν τον δικό τους προσωπικό χάρτη, την προσωπική τους εσωτερική διαδρομή.

**Διάρκεια:** 100'

**22:30 | Συναυλία μουσικής δωματίου | Ladyfingers | Μουσική**

Γυναικεία δάχτυλα σας ταξιδεύουν στα μυστικά της Μουσικής Δωματίου. Οι Lady Fingers είναι ένα νεοσύστατο σχήμα. Τέσσερις μουσικοί συναντιούνται με αφετηρία την αγάπη τους για την κλασική μουσική, σε συνδυασμούς για 20, 30 και 40 δάχτυλα μαζί. Ερμηνεύουν έργα των Telemann, Handel, Schubert, Schumann και άλλων.

**Διάρκεια:** 80'

**Σάββατο 14 & Κυριακή 15 Σεπτεμβρίου 2019**

Open Days – Προσομοίωση Δραματικής Σχολής | Liminal

Διήμερο εκπαιδευτικό πρόγραμμα για μικτή ομάδα.

Μια ομάδα εκπαιδευτών πραγματοποιεί εργαστήρια και παρουσιάσεις καλύπτοντας τα περισσότερα είδη μαθημάτων που διδάσκονται στις δραματικές σχολές.

Το περιεχόμενο, η μεθοδολογία και ο χώρος διεξαγωγής είναι προσβάσιμα σε άτομα με αναπηρία.

**Τοποθεσία:** Κέντρο Νεότητας Δ. Χαλανδρίου

Περισσότερες πληροφορίες και δηλώσεις συμμετοχής: [www.liminal.eu](http://www.liminal.eu)

**Διάρκεια:** 16 ώρες